Լորա Ժորժ

**Լորա Ստեֆանի Ժորժ** (; ), ֆրանսիացի ֆուտբոլիստ, պաշտպան։ Հանդես է եկել Ֆրանսիայի հավաքականում։

## Ակումբային կարիերա
### Վաղ տարիներ
ՊՍԺ-ի ակադեմիայի սան է, ընդունվել է այնտեղ 12 տարեկանում։ 18 տարեկանում ընդունվել է Քլերֆոնտեն կենտրոնի ակադեմիա, մեկ տարի սովորելուց հետո վերադարձել է ՊՍԺ և 2003/04 մրցաշրջանում իր նորամուտը նշել հիմնական կազմում՝ խաղալով 19 հանդիպում և դառնալով մեկ գոլի հեղինակ։ 2004 թվականին ընդունվել Է Բոստոնի քոլեջի մարքեթինգի ֆակուլտետ, ուսման ընթացքում խաղացել է «Արծիվների» ուսանողական թիմում. առաջին մրցաշրջանում անցկացրել է 13 հանդիպում, որից 9-ը սկսել է մեկնարկային կազմում; երկրորդ մրցաշրջանում, չնայած փոքր ելույթներին (այդ ժամանակ նա արդեն կանչվել էր Ֆրանսիայի հավաքական), ընդգրկվել է Ատլանտյան կոնֆերանսի խորհրդանշական հավաքականում և ստացել է մրցանակ հյուսիսամերիկյան ֆուտբոլային մարզիչների ասոցիացիայից։ Վերջին մրցաշրջանում նա ոչ միայն կրկին ընդգրկվել է խորհրդանշական հավաքականում, այլև ստացել Ատլանտյան կոնֆերանսի լավագույն պաշտպանի մրցանակը և նույնիսկ հասել Ռոբերտ Հերման հեղինակավոր գավաթի խաղարկության կիսաեզրափակիչ։

### Օլիմպիկ Լիոն
thumb|170px|left|Լորա Ժորժը «Օլիմպիկի» կազմում (Լիոն)
Ֆրանսիա վերադառնալուց հետո Ժորժը տեղափոխվել է «Օլիմպիկ Լիոն» ակումբ, առաջին մրցաշրջանում նրա կազմում անցկացրել է 18 խաղ, իսկ ակումբը նվաճել է չեմպիոնական տիտղոսը։ Նա նաև 4 հանդիպում է անցկացրել Ֆրանսիայի գավաթի խաղարկությունում և հաղթանակ պարգևել «Լիոնին»՝ եզրափակչում խաղալով իր նախկին ակումբ ՊՍԺ-ի դեմ (հաղթանակ` 3:0)։ 2008/2009 մրցաշրջանում կրկին դարձել է չեմպիոն և առաջին գոլը խփել Ֆրանսիայի առաջնության բացման խաղում նույն ՊՍԺ-ի դեմ։ Ակումբը հասել է Ֆրանսիայի գավաթի և ՈՒԵՖԱ-ի գավաթի կիսաեզրափակիչ։

Կամիլ Աբիլիի և Սոնյա Բոմփաստորի ԱՄՆ մեկնելուց հետո ավագի թևկապը Լորային են հանձնել Ֆարիդ Բենստիտիի որոշմամբ՝ 2009/2010 մրցաշրջանի մեկնարկից առաջ։ Նա անցկացրել է 16 խաղ և կրկին նվաճել Ֆրանսիայի չեմպիոնի տիտղոսը, իսկ եվրաարենում ակումբը հասել է Չեմպիոնների լիգայի եզրափակիչ՝ 11 մետրանոցներով պարտվելով գերմանական «Տուրբինային»։ Հաջորդ մրցաշրջանում Լորան պաշտպանել է ավագի թևկապի իրավունքը և ակումբին կրկին բերել Ֆրանսիայի չեմպիոնի տիտղոսը, ինչպես նաև Չեմպիոնների լիգայի հաղթողի տիտղոսը։

## Կարիերան հավաքականում
Իր նորամուտը նշել է 2001 թվականի սեպտեմբերի 26-ին Նիդերլանդների դեմ խաղում 17 տարեկանում։ Խաղացել է չորս մրցաշարերում՝ 2003 և 2011 թվականների աշխարհի առաջնություններում և 2005 և 2009 թվականների Եվրոպայի առաջնություններում։

## Ձեռքբերումներ
### Ակումբային
* Ֆրանսիայի Չեմպիոնուհի (2007/08, 2008/09, 2009/10, 2010/11, 2011/12)
* Ֆրանսիայի Գավաթակիր (2007/08, 2011/12)
* Չեմպիոնների լիգայի հաղթող (2010/11, 2011/12)

### Ազգային հավաքականում
* 4-րդ տեղ աշխարհի առաջնությունում 2011
* Կիպրոսի գավաթի հաղթող 2012
* 2012 թվականի Օլիմպիական խաղերի 4-րդ տեղ

### Անհատական
* ԱՄՆ ֆուտբոլի առաջնության Ատլանտյան կոնֆերանսի լավագույն պաշտպան 2006
* ԱՄՆ ֆուտբոլի առաջնության Ատլանտյան կոնֆերանսի խորհրդանշական հավաքականի խաղացող (2005, 2006)
* 2011 թվականի աշխարհի առաջնության խորհրդանշական հավաքականի խաղացող

## Անձնական կյանք
Ավարտել է INSEEC տնտեսագիտության և կոմերցիայի բարձրագույն դպրոցը «Մարքեթինգի, հաղորդակցության և առևտրային ռազմավարությունների վարպետ» մասնագիտությամբ։ Բոստոնի քոլեջում սովորել է փոխանակում «Մարքեթինգ» մասնագիտությամբ։

## Վիճակագրություն
### Ակումբային
*Վիճակագրությունը [[2012]] թվականի [[Ապրիլի 17|ապրիլի 17-ի]] դրությամբ*

### Ազգային հավաքականում
: *Վիճակագրություն [[2012]] թվականի [[Հուլիսի 4|հուլիսի 4-ի]] դրությամբ*

#### Գոլերը հավաքականում

## Ծանոթագրություններ

## Արտաքին հղումներ
* Профиль на сайте лионского «Олимпика»

Կատեգորիա:Օգոստոսի 20 ծնունդներ
Կատեգորիա:Ֆուտբոլիստներ այբբենական կարգով